प्रदेश के स्कूली बच्चों काे अब साधारण नहीं फोर्टिफाइड दूध पाउडर मिलेगा
एक अप्रेल से लागू हो सकती है योजना
सुरेंद्र यादव। सागर
मध्यप्रदेश के सरकारी स्कूलों में मिड-डे-मील यानि मध्यान्ह भोजन में साधारण दूध पाउडर (ड्राई) की जगह अब फोर्टिफाइड दूध पाउडर (ड्राई) देने की तैयारी है। इसे राज्य स्तर पर बने प्रोग्राम अप्रुवल बोर्ड की सहमति मिल गई है। यदि सब-कुछ योजना के मुताबिक हुअा तो एक अप्रेल से सरकारी स्कूलों में पढ़ने वाले बच्चों को फोर्टिफाइड मिल्क मिलना शुरू हो जाएगा। फोर्टिफाइड मिल्क में विटामिन्स और मिनिरल्स मिला दिए जाने से यह ज्यादा पौष्टिक हो जाता है।
प्रोग्राम अप्रुवल बोर्ड में फ्लेवर्ड मिल्क यानि तैयार दूध टेट्रा पैक में भी देने पर विचार हुआ था, लेकिन इसकी पैकिंग से लेकर सुरक्षित रखने पर अतिरिक्त खर्च के चलते सदस्य तैयार नहीं हुए। प्रदेश के प्राथमिक स्कूलों व आंगनबाडिय़ों में 65 लाख बच्चे मिड-डे-मील से जुड़े हैं। इन पर सालाना 264 करोड़ रुपए खर्च होते हैं। मंथन के बाद बोर्ड ने फोर्टिफाइड दूध पाउडर पर ही सहमति दे दी। बोर्ड ने यह प्रस्ताव डेयरी फेडरेशन को भेजा है। जहां इस पर अध्ययन हो रहा है कि विटामिन के सप्लीमेंट्स डालकर दूध को फोर्टिफाइड किया जाता है तो बजट पर कितना असर पड़ेगा। गुणवत्ता बढ़ाने के बाद भी यदि बजट 5-10 फीसदी ही बढ़ता है तो फोर्टिफाइड दूध की सप्लाई का प्रस्ताव फिर केंद्र सरकार को भेजा जाएगा। पंचायत एवं ग्रामीण विकास विभाग के अधीन आने वाले मिड-डे-मील स्कीम में पूरी फंडिंग केंद्र सरकार की होती है। मार्च के पहले सप्ताह में केंद्रीय स्तर पर बनी प्रोग्राम अप्रूवल बोर्ड की मीटिंग प्रस्तावित है। कोशिश की जा रही है कि एक अप्रैल से फोर्टिफाइड दूध की सप्लाई प्रारंभ हो जाए।
Ãदूध पाउडर की गुणवत्ता को ओर बेहतर करने पर विचार हो गया है- फोर्टिफाइड दूध विटामिन युक्त होगा। इस बारे में मप्र डेयरी फेडरेशन से और अध्ययन करने के लिए कहा गया है। निर्णय की स्थिति इसके बाद ही बनेगी। - जेएस चौहान, राज्य समन्वयक मिड डे मील भोपाल
प्रस्ताव तो दाल का भी था
राज्य स्तर पर बने बोर्ड की मीटिंग में प्रोटीन युक्त दाल बनाकर देने पर भी बात हुई। इसे साधारण दूध पाउडर का विकल्प बताया गया, लेकिन इस पर सहमति नहीं बनी। सदस्यों का कहना था कि दाल से दूध जैसी पौष्टिकता नहीं मिल पाएगी।
सागर में 1.50 लाख बच्चों को मिलेगा
इस योजना से सागर में प्राइमरी स्कूल और आंगनबाड़ी केंद्र के बच्चों को फोर्टिफाइड दूध मिलेगा। जिला एमडीएम सेल की टास्क मैनेजर मेघा सिंह ने बताया कि अभी जिले भर के प्राइमरी स्कूल और आंगनवाड़ी केंद्र में 1.50 लाख बच्चों को सांची का फ्लेवर्ड दूध पाउडर परोसा जा रहा है।
2 रुपए 40 पैसे का पड़ता है एक दिन का दूध : सप्ताह में तीन दिन बच्चों को दूध पाउडर दिया जाता, है। हर दिन 10 ग्राम, जिसकी लागत 2 रुपए 40 पैसे पड़ती है। सप्ताह में एक बच्चे पर दूध का 7 रुपए 20 पैसे खर्च आता है। फ्लेवर्ड मिल्क देने में यह राशि दो से तीन गुना बढ़ानी पड़ती, इसलिए इसकी जगह फोर्टिफाइड पर विचार किया गया।
सागर में 1.50 लाख बच्चों को मिलेगा
इस योजना से सागर में प्राइमरी स्कूल और आंगनबाड़ी केंद्र के बच्चों को फोर्टिफाइड दूध मिलेगा। जिला एमडीएम सेल की टास्क मैनेजर मेघा सिंह ने बताया कि अभी जिले भर के प्राइमरी स्कूल और आंगनवाड़ी केंद्र में 1.50 लाख बच्चों को सांची का फ्लेवर्ड दूध पाउडर परोसा जा रहा है।
2 रुपए 40 पैसे का पड़ता है एक दिन का दूध : सप्ताह में तीन दिन बच्चों को दूध पाउडर दिया जाता, है। हर दिन 10 ग्राम, जिसकी लागत 2 रुपए 40 पैसे पड़ती है। सप्ताह में एक बच्चे पर दूध का 7 रुपए 20 पैसे खर्च आता है। फ्लेवर्ड मिल्क देने में यह राशि दो से तीन गुना बढ़ानी पड़ती, इसलिए इसकी जगह फोर्टिफाइड पर विचार किया गया।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva